寄秋塘陳敬甫
作者：釋居簡
朝代：宋

paragraphs: 華風豈不聲，默與靜者吹。
凉月自入袖，默許靜者知。
風乎豈必爾，月亦聽所之。
靜者亦若是，弗與俗子期。
俗方日日浮，靜豈忍詭隨。
山林隘乾坤，小大各有宜。
思君令人老，一見動歲時。
下塘通上塘，一葦何遠而。
疇曩北山日，皂蓋松間飛。
澄潜二三子，喜迓見睫眉。
著翁泉上亭，泉石訝久違。
透閘觀濤瀾，雪濺冰玉澌。
激翁技癢處，洶湧翻文辭。